### Beslutning

Ragnar Olesen, Cathrine Bach, Robert Larsen og Anne Schultz kunne tiltræde indstillingen i overensstemmelse med Magistratens anbefaling.

Jim Dam tog forbehold.

Alex Larsen kunne ikke tiltræde indstillingen med henvisning til bemærkningerne fra fællesrådet.

Henriette Iversen var forhindret i at deltage i udvalgets behandling af sagen.

### Resumé

Endelig vedtagelse af forslag til Lokalplan 1127 – Bydelscenter ved [adresse], Hasselager og Tillæg nr. 79 til Kommuneplan 2017.

Lokalplanen gælder for et område i den centrale del af Hasselager. Området er mod nord afgrænset af [adresse] og mod øst af Elmetoften. Mod syd og vest grænser området op til eksisterende bebyggelse, herunder en blanding af boliger og erhverv.

Lokalplanområdet er beliggende i byzone og omfatter en ejendom på ca. 5000 m2, som i dag er bebygget med en lav erhvervsbebyggelse med facade mod Hovedvejen. Syd for bebyggelsen ligger et tilhørende, ubebygget areal, som har adgang fra Elmetoften.

Lokalplanen sker på baggrund af et ønske fra privat bygherre om, at der inden for området kan opføres ny bebyggelse til en dagligvarebutik, boliger og erhverv, samt tilhørende arealer til adgang, parkering og varelevering.

Formålet med lokalplanen er således at åbne mulighed for ny bebyggelse til centerformål i den centrale del af Hasselager, herunder etablering af dagligvarebutik i bunden af bebyggelsen samt bolig- og erhvervsbebyggelse oven på butikken.

Forslag til Lokalplan 1127, Tillæg nr. 79 til Kommuneplan 2017 samt forslag til udbygningsaftale har været offentligt fremlagt fra den 3. december 2020 til den 21. januar 2021. Der er modtaget 15 høringssvar samt et svar via mailboksen.

Bemærkningerne giver kun anledning til en enkel ændring i forslaget til lokalplanen, som det fremgår af indstillingens afsnit 5.5.

### Indstilling

Det indstilles:

At 1) forslag til Lokalplan nr. 1127 vedtages endeligt med den ændring, som fremgår af indstillingens afsnit 5.5, jf. bilag 1

At 2) forslag til Tillæg nr. 79 til Kommuneplan 2017 vedtages endeligt uden ændringer, jf. bilag 1

At 3) forslag til udbygningsaftale vedtages endeligt uden ændringer, jf. bilag 2.

### Sagens forløb

15-04-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 26-04-2021 Magistraten

Fremsendes til [adresse] med bemærkning, at Magistraten i mødet den 26. april 2021 anbefaler, at byrådet tiltræder Magistratsafdelingen for Teknik og Miljøs indstilling af 8. april 2021.

Yvonne Kristiansen tog forbehold.

Borgmester Joachim Pedersen var forhindret i at deltage i sagens behandling.

 12-05-2021 [adresse]
Fremsendes til Teknisk Udvalg til behandling i henhold til beslutning i byrådets møde den 12. maj 2021.
 25-05-2021 Teknisk Udvalg

Ragnar Olesen, Cathrine Bach, Robert Larsen og Anne Schultz kunne tiltræde indstillingen i overensstemmelse med Magistratens anbefaling.

Jim Dam tog forbehold.

Alex Larsen kunne ikke tiltræde indstillingen med henvisning til bemærkningerne fra fællesrådet.

Henriette Iversen var forhindret i at deltage i udvalgets behandling af sagen.